IV VIHJE ehk möll kanna ümber
Neljas vihje on kanna kudumine.
Võtsin vihje ette, kudusin ja jäin jänni.
See, mida tekstist välja lugesin, tundus ebaloogiline ja tegin juhendi käigu pealt ümber. Tulemus oli normaalne.
Kui foorumit jälle külastasin, lugesin, et ikkagi proovitakse kududa juhendi järgi. Kuna teine kand oli veel kudumata, proovisin selle juhendi järgse kanna ka ära.
Vähemalt mina tulemusega rahule ei jäänud. Pingutasin ma lõnga mis pingutasin, ikkagi jäi mööda kanda augurida, mis kohe kuidagimoodi ei meeldinud.
Võrreldes esialgse variandiga on kand tagant kõrgem See peaks iseenesest vist positiivne olema. Augurida jääb miinuspoolele.
Tõmbasin vardad välja, harutasin kanna üles ja tegin juhendile omapoolse täienduse.
Selle variandiga võib juba rahule jääda.
Nüüd on mul kaks erineva kannaga sokki ja ei teagi kohe, kumb üles harutada :)